ประกาศธนาคารแห่งประเทศไทยประกาศธนาคารแห่งประเทศไทยเรื่องการอนุญาตให้ธนาคารพาณิชย์ทำธุรกรรมที่ใช้เป็นเครื่องมือในการบริหารความเสี่ยงหลักทรัพย์ประเภทตราสารหนี้ อาศัยอำนาจตามความในมาตรา๙ ทวิ แห่งพระราชบัญญัติการธนาคารพาณิชย์ พ.ศ. ๒๕๐๕ ที่แก้ไขเพิ่มเติมแล้วธนาคารแห่งประเทศไทยอนุญาตให้ธนาคารพาณิชย์ทำธุรกรรมที่ใช้เป็นเครื่องมือในการบริหารความเสี่ยงหลักทรัพย์ประเภทตราสารหนี้๓ ประเภท ได้แก่ (๑)ธุรกรรม ForwardBond (๒)ธุรกรรม BondOptions และ (๓) ธุรกรรม Equity IndexLinked Swap โดยมีข้อกำหนดดังต่อไปนี้ข้อ๑ ให้ยกเลิกประกาศธนาคารแห่งประเทศไทยเรื่องการอนุญาตให้ธนาคารพาณิชย์ทำธุรกรรมที่ใช้เป็นเครื่องมือในการบริหารความเสี่ยงหลักทรัพย์ประเภทตราสารหนี้ลงวันที่ ๘ เมษายน ๒๕๔๖ข้อ๒ ในประกาศนี้ ธุรกรรมForward Bond หมายถึงการซื้อหรือขายหลักทรัพย์ประเภทตราสารหนี้โดยมีกำหนดระยะเวลาในการส่งมอบหลักทรัพย์และชำระราคาภายหลังวันที่ตกลงราคาซื้อขายกันเกิน๒ วันทำการ แต่ไม่เกิน ๑ ปีธุรกรรมBond Options หมายถึงการซื้อหรือขายสิทธิที่จะซื้อ (Call) หรือสิทธิที่จะขาย (Put)หลักทรัพย์อ้างอิงที่เป็นตราสารหนี้ตัวใดตัวหนึ่งหรือกลุ่มตราสารหนี้ (Port) ในราคาที่ตกลงกันไว้ตามสัญญา ณวันใดวันหนึ่งภายในช่วงระยะเวลาของสัญญา (American Options) หรือ ณ วันครบกำหนดสัญญา (EuropeanOptions) โดยให้ทำธุรกรรมเฉพาะที่เป็นOptions แบบพื้นฐาน(Plain Vanilla Options) ที่มีวันครบกำหนดไม่เกิน ๑ ปีธุรกรรมEquity Index Linked Swap หมายถึงข้อตกลงระหว่างคู่สัญญาสองฝ่ายที่จะแลกเปลี่ยนอัตราผลตอบแทนที่ได้จากอัตราดอกเบี้ยอ้างอิงในลักษณะคงที่(Fixed Rate) หรือในลักษณะลอยตัว(Floating Rate) กับอัตราผลตอบแทนที่อิงกับดัชนีราคาตลาดหลักทรัพย์(Equity Index)ข้อ๓ การทำธุรกรรม ForwardBond หรือ BondOptions หรือ EquityIndex Linked Swap ให้ธนาคารพาณิชย์สามารถกระทำได้ภายในขอบเขตดังต่อไปนี้(๓.๑) กรณีธุรกรรมที่ทำกับคู่ค้าประเภทผู้ลงทุนสถาบันตามที่ระบุไว้ในเอกสารที่แนบประกาศนี้ยกเว้นสถาบันการเงินที่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศจะต้องตกลงจำนวนเงินตามสัญญาและชำระราคาในรูปเงินสกุลบาทเท่านั้น(๓.๒) กรณีธุรกรรมที่ทำกับสถาบันการเงินที่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศให้ตกลงจำนวนเงินตามสัญญา และชำระราคาเป็นสกุลเงินบาทหรือเงินตราต่างประเทศก็ได้ (๓.๓) กรณีธุรกรรมที่ทำกับบุคคลที่มีถิ่นที่อยู่นอกประเทศ(Non-resident) จะต้องตกลงจำนวนเงินตามสัญญาและชำระราคาเป็นสกุลเงินตราต่างประเทศเท่านั้นข้อ๔ การทำธุรกรรม ForwardBond หรือ BondOptions ที่มีหลักทรัพย์อ้างอิงเป็นตราสารหนี้สกุลเงินบาทให้ธนาคารพาณิชย์ทำได้กับคู่สัญญาที่เป็นผู้ลงทุนประเภทสถาบันตามที่ระบุในเอกสารที่แนบประกาศนี้เท่านั้นทั้งนี้หลักทรัพย์อ้างอิงที่เป็นตราสารหนี้สกุลเงินบาทต้องเป็นตั๋วเงินคลังพันธบัตรรัฐบาล พันธบัตรธนาคารแห่งประเทศไทย พันธบัตรรัฐวิสาหกิจหุ้นกู้ที่รัฐบาลค้ำประกันหรือตราสารหนี้ที่ได้รับการจัดอันดับเป็นระดับที่สามารถลงทุนได้ (Investmentgrade) โดยเป็นตราสารหนี้ที่ได้รับการจัดอันดับBBB หรือเทียบเท่าขึ้นไปจากสถาบันจัดอันดับความน่าเชื่อถือที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์และตราสารหนี้ที่ออกโดยสถาบันการเงินระหว่างประเทศหรือหลักทรัพย์ประเภทประเภทอื่นๆ ที่ธนาคารแห่งประเทศไทยจะกำหนดเพิ่มเติม เท่านั้นข้อ๕ การทำธุรกรรม ForwardBond หรือ BondOptions ที่มีหลักทรัพย์อ้างอิงเป็นตราสารหนี้สกุลเงินตราต่างประเทศให้ธนาคารพาณิชย์ทำได้เฉพาะกับคู่สัญญาที่เป็นนิติบุคคลที่มีถิ่นที่อยู่นอกประเทศหรือกับคู่สัญญาที่เป็นผู้ลงทุนประเภทสถาบันตามหนังสือธนาคารแห่งประเทศไทย ที่ สกง.(๐๕)ว.๓/๒๕๔๖ เรื่องการขายหลักทรัพย์เงินตราต่างประเทศต่อให้ผู้ลงทุนประเภทสถาบันในประเทศ ลงวันที่ ๒๒กรกฎาคม ๒๕๔๖ หรือที่แก้ไขเพิ่มเติม ยกเว้น บริษัทเครดิตฟองซิเอร์ทั้งนี้ในกรณีที่คู่สัญญาเป็นผู้ลงทุนประเภทสถาบันที่ไม่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศให้ธนาคารพาณิชย์ทำธุรกรรม Forward Bond หรือ Bond Options ได้เฉพาะกรณีต่อไปนี้(๕.๑) การทำธุรกรรม ForwardBond ในฐานะผู้ขายหรือการทำธุรกรรม Bond Option ในฐานะผู้ซื้อสิทธิที่จะขายหรือผู้ขายสิทธิที่จะซื้อโดยให้ธนาคารพาณิชย์ถือปฏิบัติเกี่ยวกับ ประเภทหลักทรัพย์ วงเงินข้อกำหนดในการขายหลักทรัพย์ต่อ ตามหนังสือธนาคารแห่งประเทศไทย ที่ สกง.(๐๕)ว.๓/๒๕๔๖ เรื่องการขายหลักทรัพย์เงินตราต่างประเทศต่อให้ผู้ลงทุนประเภทสถาบันในประเทศ ลงวันที่ ๒๒กรกฎาคม ๒๕๔๖ หรือที่แก้ไขเพิ่มเติมหรือหนังสืออนุญาตของเจ้าพนักงานควบคุมการแลกเปลี่ยนเงินเป็นรายกรณีโดยถือเสมือนหนึ่งเป็นการขายหลักทรัพย์เงินตราต่างประเทศต่อให้แก่ผู้ลงทุนประเภทสถาบันในประเทศ(๕.๒) การทำธุรกรรมเพื่อให้ผู้ลงทุนดังกล่าวใช้ปิดความเสี่ยง(Unwind position) จากการทำธุรกรรมตามข้อ(๕.๑) หรือป้องกันความเสี่ยงจากการถือครองหลักทรัพย์ที่เป็นตราสารหนี้สกุลเงินตราต่างประเทศข้อ๖ ให้ธนาคารพาณิชย์ทำธุรกรรมEquity Index Linked Swap ได้เฉพาะในกรณี ดังต่อไปนี้(๖.๑) เป็นการแลกเปลี่ยนอัตราผลตอบแทนที่ได้จากอัตราดอกเบี้ยอ้างอิงในประเทศกับอัตราผลตอบแทนที่อิงกับดัชนีราคาตลาดหลักทรัพย์ไทยซึ่งได้แก่ SET Index SET ๕๐และดัชนีของกลุ่มของหุ้นที่จดทะเบียนในตลาดหลักทรัพย์ในประเทศไทย (BasketIndex) โดยมีวันครบกำหนดไม่เกิน๓ ปี กับคู่สัญญาที่เป็นผู้ลงทุนประเภทสถาบันตามที่ระบุในเอกสารที่แนบประกาศนี้(๖.๒) เป็นการแลกเปลี่ยนอัตราผลตอบแทนที่ได้จากอัตราดอกเบี้ยอ้างอิงในต่างประเทศกับอัตราผลตอบแทนที่อิงกับดัชนีราคาตลาดหลักทรัพย์ไทยซึ่งได้แก่ แก่ SET Index SET ๕๐และดัชนีของกลุ่มของหุ้นที่จดทะเบียนในตลาดหลักทรัพย์ในประเทศไทย(Basket Index) โดยมีวันครบกำหนดไม่เกิน๓ ปีกับคู่สัญญาที่เป็นสถาบันการเงินที่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศผู้ลงทุนประเภทสถาบันตามหนังสือธนาคารแห่งประเทศไทย ที่ ธปท.สกง.(๐๕)ว.๓/๒๕๔๖ เรื่องการขายหลักทรัพย์เงินตราต่างประเทศต่อให้ผู้ลงทุน สถาบันในประเทศ ลงวันที่ ๒๒กรกฎาคม ๒๕๔๖ หรือที่แก้ไขเพิ่มเติม(๖.๓) เป็นการแลกเปลี่ยนอัตราผลตอบแทนที่ได้จากอัตราดอกเบี้ยอ้างอิงในต่างประเทศกับอัตราผลตอบแทนที่อิงกับดัชนีราคาหลักทรัพย์ในต่างประเทศกับคู่ค้าที่เป็นสถาบันการเงินที่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศหรือเป็นนิติบุคคลที่มีถิ่นที่อยู่นอกประเทศ (Non-resident)ข้อ๗ การทำธุรกรรม ForwardBond หรือ BondOptions หรือ EquityIndex Linked Swap ในกรณีใดๆเว้นแต่การทำธุรกรรม Forward Bond และการซื้อ BondOptions เพื่อป้องกันความเสี่ยง(Hedging) การซื้อBond Options เพื่อการค้าและการปิดความเสี่ยง(Unwind Position) แบบBack to Back และการขายสิทธิที่จะซื้อ(Call) ตราสารหนี้ที่ธนาคารพาณิชย์มีกรรมสิทธิ์ในตราสารนั้นให้ธนาคารพาณิชย์ปฏิบัติตามเงื่อนไขดังต่อไปนี้(๗.๑) คณะกรรมการธนาคารหรือคณะผู้บริหารที่มีอำนาจหน้าที่ความรับผิดชอบที่เกี่ยวข้อง (ในกรณีสาขาธนาคารพาณิชย์ต่างประเทศ)จะต้องเข้าใจลักษณะธุรกรรมและความเสี่ยงที่เกี่ยวข้องโดยคณะกรรมการย่อยและผู้บริหารระดับสูงที่ได้รับมอบหมายให้ดูแลในการประกอบธุรกรรมดังกล่าวจะต้องมีความรู้ความเข้าใจในธุรกรรมที่กล่าวและความเสี่ยงที่เกี่ยวข้องเป็นอย่างดีและจะต้องเป็นผู้ควบคุมดูแลการทำธุรกรรมดังกล่าวตามนโยบายที่ได้รับความเห็นชอบอย่างใกล้ชิดและให้ความสำคัญในการบริหารความเสี่ยงที่เกิดจากการทำธุรกรรมดังกล่าว(๗.๒) ธนาคารพาณิชย์จะต้องกำหนดนโยบาย กลยุทธ์ขั้นตอนการปฏิบัติในการประกอบธุรกรรม การบริหารความเสี่ยงที่เกี่ยวข้องและการควบคุมภายในไว้อย่างชัดเจนเป็นลายลักษณ์อักษร โดยนโยบายดังกล่าวจะต้องได้รับความเห็นชอบจากคณะกรรมการธนาคารหรือคณะผู้บริหารที่มีอำนาจหน้าที่ความรับผิดชอบที่เกี่ยวข้อง(ในกรณีสาขาธนาคารพาณิชย์ต่างประเทศ)หรือคณะกรรมการย่อยที่ได้รับมอบหมายให้ดูแลในการประกอบธุรกรรมดังกล่าว(๗.๓) ธนาคารพาณิชย์จะต้องมีหน่วยงานบริหารความเสี่ยงที่เป็นอิสระ(Risk management unit) เพื่อทำหน้าที่ประเมิน ติดตาม ควบคุมตรวจสอบดูแลการบริหารความเสี่ยงโดยรวมของธนาคารพาณิชย์นั้นและมีการรายงานโดยตรงต่อคณะกรรมการธนาคารผ่านทางคณะกรรมการบริหารความเสี่ยงอย่างสม่ำเสมอสำหรับกรณีสาขาธนาคารพาณิชย์ต่างประเทศหน่วยงานบริหารความเสี่ยงดังกล่าวอาจตั้งอยู่ในสำนักงานภูมิภาคก็ได้โดยจะต้องมีการรายงานต่อหน่วยงานที่ได้รับมอบหมายจากสำนักงานใหญ่อย่างสม่ำเสมอ(๗.๔) ธนาคารพาณิชย์จะต้องมีบุคลากรเพียงพอเพื่อรองรับการประกอบธุรกรรมอย่างมีประสิทธิภาพและครบวงจรโดยบุคลากรดังกล่าวจะต้องมีความรู้ ความเข้าใจ ความสามารถและประสบการณ์เพียงพอ(๗.๕) ธนาคารพาณิชย์จะต้องมั่นใจว่ามีมาตรการในการควบคุมและบริหารความเสี่ยงที่เกี่ยวข้องที่มีประสิทธิภาพสามารถสะท้อนและรองรับความเสี่ยงทั้งหมดที่เกิดขึ้นจากการประกอบธุรกรรม ทั้งนี้ให้เน้นประสิทธิภาพของระบบบริหารความเสี่ยงด้านอัตราดอกเบี้ย (InterestRate Risk) ความเสี่ยงด้านอัตราแลกเปลี่ยน(Foreign Exchange Risk) ความเสี่ยงด้านราคาตราสารทุน (EquityPrice Risk) ความเสี่ยงทั้งหมดที่เกิดจากการประกอบธุรกรรมOptions เช่นDelta Vega Gamma Theta และ Rho ความเสี่ยงด้านสภาพคล่อง (LiquidityRisk) และความเสี่ยงด้านเครดิต(Credit Risk) ซึ่งรวมถึงPre-settlement Risk และSettlement Risk โดยธนาคารพาณิชย์จะต้องมีระบบที่ใช้ในการวัดความเสี่ยงที่สามารถสะท้อนความเสี่ยงที่เกี่ยวข้องและความเสี่ยงแต่ละประเภทที่เกิดขึ้นได้อย่างชัดเจนถูกต้อง แม่นยำและมีการนำระบบบริหารความเสี่ยงดังกล่าวไปใช้ในการควบคุมความเสี่ยงในทางปฏิบัติมีการกำหนดหลักเกณฑ์วิธีการที่ใช้ในการประเมินมูลค่ายุติธรรม (Markto Market) ที่เหมาะสม ชัดเจนและสะท้อนมูลค่าตลาดที่แท้จริง และมีการประเมินมูลค่ายุติธรรม (Markto Market) ของยอดคงค้าง ณทุกสิ้นวันทำการมีการกำหนดระดับความเสี่ยงที่ยอมรับได้ (Limits)ให้มีความเหมาะสมกับระบบการบริหารความเสี่ยงโดยรวมลักษณะการดำเนินงานและฐานะเงินกองทุนของธนาคารพาณิชย์นั้น มีการทดสอบประสิทธิภาพความถูกต้องและแม่นยำของระบบบริหารความเสี่ยงภายในระยะเวลาที่เหมาะสม เช่นมีการทดสอบ Back Test และมีการทดสอบStress Test ของแบบจำลองValue at Risk อย่างสม่ำเสมอ(๗.๖) ธนาคารพาณิชย์จะต้องมั่นใจว่ามีระบบควบคุมภายในที่สามารถรองรับการทำธุรกรรมดังกล่าวได้อย่างมีประสิทธิภาพเพียงพอ เหมาะสม มีระเบียบ และวิธีปฏิบัติในการควบคุมภายในที่ชัดเจนและเป็นลายลักษณ์อักษรมีการกำหนดโครงสร้างการควบคุมและมีการแบ่งแยกหน้าที่อย่างเหมาะสมมีการตรวจสอบระบบควบคุมภายใน และการปฏิบัติตามมาตรการควบคุมภายในอย่างสม่ำเสมอรวมทั้งมีการจัดทำระบบข้อมูลเพื่อรายงานความเสี่ยงและการจัดทำรายงานเสนอต่อคณะกรรมการตรวจสอบหรือหน่วยงานที่ได้รับมอบหมายจากสำนักงานใหญ่ในกรณีของสาขาธนาคารพาณิชย์ต่างประเทศโดยหน่วยงานดังกล่าวอาจตั้งอยู่ในสำนักงานภูมิภาคก็ได้(๗.๗) ให้ธนาคารพาณิชย์ทดลองนำผลขาดทุนสุทธิที่เกิดขึ้นจากการประเมินมูลค่ายุติธรรม(Mark to Market) Portfolio ของธุรกรรมในข้อ ๒และธุรกรรมที่ใช้ในการป้องกันความเสี่ยง[๑](Hedging Instruments) ของPortfolio ธุรกรรมดังกล่าวณ ทุกสิ้นเดือน ไปหักออกจากตัวเลขเงินกองทุนของเดือนที่รายงานล่าสุดหากปรากฏว่าเงินกองทุนของธนาคารพาณิชย์ต่ำกว่าเงินกองทุนขั้นต่ำที่ธนาคารพาณิชย์จะต้องดำรงตามกฎหมายห้ามมิให้ธนาคารพาณิชย์ทำธุรกรรมใดๆ ที่อาจก่อให้เกิดความสูญเสียเพิ่มขึ้นยกเว้นเป็นการทำธุรกรรมเพื่อปิดความเสี่ยง (Unwind Position) ทั้งนี้หน่วยงานบริหารความเสี่ยงของธนาคารพาณิชย์ (Risk Management Unit)จะต้องเป็นผู้รับผิดชอบให้มีการตรวจสอบดูแลอย่างใกล้ชิดว่ามีการปฏิบัติตามระดับผลขาดทุนที่ยอมรับได้(Stop Loss Limit) ที่ได้กำหนดไว้ข้อ๘ธนาคารพาณิชย์ที่จะประกอบธุรกรรมดังกล่าวข้างต้นจะต้องวิเคราะห์ความเสี่ยงทางด้านเครดิตของคู่สัญญาตามพิธีการพิจารณาอนุมัติสินเชื่อสำหรับการประกอบธุรกรรมดังกล่าวข้างต้นโดยถี่ถ้วนและระมัดระวังข้อ๙ธนาคารพาณิชย์จะต้องบันทึกบัญชีและเปิดเผยข้อมูลการทำธุรกรรมดังกล่าวข้างต้นให้ถูกต้องตามมาตรฐานการบัญชีหรือวิธีปฏิบัติของสากลข้อ๑๐ธนาคารพาณิชย์จะต้องรายงานการประกอบธุรกรรม Forward Bond และ Bond Options ให้ศูนย์ซื้อขายตราสารหนี้ไทย (ThaiBond Dealing Center (TBDC)) โดยมีรายละเอียดตามที่ศูนย์ซื้อขายตราสารหนี้ไทยกำหนดข้อ๑๑ธนาคารพาณิชย์ที่จะประกอบธุรกรรมที่กล่าวข้างต้นจะต้องปฏิบัติตามหลักเกณฑ์การกำกับดูแลธุรกรรมนี้ตามที่ธนาคารแห่งประเทศไทยกำหนดข้อ๑๒ธนาคารพาณิชย์ต้องจัดเก็บหลักฐานในการทำธุรกรรมดังกล่าวไว้ที่ธนาคารพาณิชย์เพื่อให้ผู้ตรวจการธนาคารพาณิชย์ตรวจสอบหรือจัดส่งสำเนาให้แก่ธนาคารแห่งประเทศไทยเมื่อมีการร้องขอข้อ๑๓ธนาคารพาณิชย์ผู้ทำธุรกรรมขายหลักทรัพย์ล่วงหน้า หรือขายสิทธิที่จะซื้อหลักทรัพย์หรือซื้อสิทธิที่จะขายหลักทรัพย์ที่มีหลักทรัพย์อ้างอิงเป็นตราสารหนี้สกุลเงินตราต่างประเทศกับผู้ลงทุนประเภทสถาบันที่ไม่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศจะต้องจัดทำรายงานข้อมูลการทำธุรกรรมขายหลักทรัพย์ล่วงหน้าหรือขายสิทธิที่จะซื้อหลักทรัพย์ หรือซื้อสิทธิที่จะขายหลักทรัพย์ตามแบบรายงานการขายหลักทรัพย์เงินตราต่างประเทศต่อให้ผู้ลงทุนประเภทสถาบันในประเทศที่กำหนดในหนังสือของธนาคารแห่งประเทศไทยที่ สกง. (๐๕)ว.๓/๒๕๔๖ เรื่องการขายหลักทรัพย์เงินตราต่างประเทศต่อให้ผู้ลงทุนประเภทสถาบันในประเทศ ลงวันที่ ๒๒กรกฎาคม ๒๕๔๖ หรือที่แก้ไขเพิ่มเติมโดยถือเสมือนเป็นการขายหลักทรัพย์เงินตราต่างประเทศต่อให้แก่ผู้ลงทุนประเภทสถาบันในประเทศข้อ๑๔[๒] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๑ตุลาคม พ.ศ. ๒๕๔๖หม่อมราชวงศ์ปรีดิยาธร เทวกุลผู้ว่าการธนาคารแห่งประเทศไทยเอกสารแนบประกาศธนาคารแห่งประเทศไทยเรื่อง การอนุญาตให้ธนาคารพาณิชย์ทำธุรกรรมที่ใช้เป็นเครื่องมือในการบริหารความเสี่ยงหลักทรัพย์ประเภทตราสารหนี้ลงวันที่๒๑ ตุลาคม ๒๕๔๖ รายชื่อผู้ลงทุนประเภทสถาบัน๑. ธนาคารพาณิชย์๒. บริษัทเงินทุน๓. บริษัทหลักทรัพย์๔. บริษัทประกันวินาศภัย๕. บริษัทประกันชีวิต๖. ธนาคารแห่งประเทศไทย๗. นิติบุคคลที่มีกฎหมายเฉพาะจัดตั้งขึ้น๘. ส่วนราชการและรัฐวิสาหกิจตามกฎหมายว่าด้วยวิธีการงบประมาณ๙. กองทุนเพื่อการฟื้นฟูและพัฒนาระบบสถาบันการเงิน๑๐. กองทุนบำเหน็จบำนาญ๑๑. กองทุนสำรองเลี้ยงชีพ๑๒. กองทุนรวม๑๓. กองทุนส่วนบุคคล๑๔. นิติบุคคลที่มีสินทรัพย์รวมตามงบการเงินที่ผู้สอบบัญชีรับรองแล้วตั้งแต่๕๐๐ ล้านบาทขึ้นไป๑๕. คู่สัญญาที่ธนาคารแห่งประเทศไทยจะกำหนดเพิ่มเติมหมายเหตุ นักลงทุนประเภทสถาบันที่อยู่ภายใต้การกำกับดูแลของหน่วยงานอื่นของทางการจะต้องได้รับอนุญาตให้ทำธุรกรรมที่กล่าวจากหน่วยงานนั้นด้วยมยุรี/พิมพ์๑๓กุมภาพันธ์ ๒๕๔๗ทรงยศ/ศุภสรณ์/ตรวจ๒๔กุมภาพันธ์ ๒๕๔๗A+B[๑] ธนาคารพาณิชย์จะต้องจัดเก็บเอกสารหลักฐานที่แสดงให้เห็นได้ว่าเป็นธุรกรรมที่ใช้ในการป้องกันความเสี่ยง(Hedging)[๒] รก.๒๕๔๖/พ๑๒๒ง/๕๓/๒๔ ตุลาคม ๒๕๔๖